FBS 02 Relationship and Fellowship/sr-el

[[Media:FBS_02_Odnos_i_zajedništvo.pdf|Skinite ovu stranu kao pdf dokument]]

Slavljenje
Pročitajte nešto iz Svetog pisma pre slavljenja.


 * Na primer: Psalam 48:9: „Ti si Bog moj, Tebe hvalim, Bože moj, Tebe uzvisujem.“ Zastanimo na trenutak i kažimo Isusu koliko smo mu zahvalni zbog ljubavi prema nama.

Brižnost
Jedni drugima služite u potrebama kroz molitvu, biblijski savet i ohrabrenje.


 * Neka svako iznese jednu važnu stvar i jedan izazov sa kojim se suočio ove nedelje.


 * Pitajte: „Šta želiš da Isus učini za tebe ove nedelje?“ Molite se za potrebe jedni drugih.

Slavite vernost
Podstičite obavezu ljubavi svakog člana da bude pokoran Isusu.


 * Pitajte: „Šta se dogodilo sa ciljevima koje si poverio Bogu i „ja ću do tada“ izjavama?”

Motivacija i ohrabrenje
Podelite viziju o njihovom identitetu u Hristu ili o tome šta sve Bog može da učini kroz njih.

Na primer: Kada primimo Hrista, naši životi se menjaju zauvek. Druga Korinćanima 5:17 kaže da onaj koji je u Hristu novo je stvorenje, staro je prošlo i postalo je novo. To smo mi! Mi smo nova stvorenja i sve dok sledimo Hrista naši životi će se menjati i ispunjavati svoju svrhu. Ohrabrujmo jedni druge ovom istinom dok zajedno koračamo kroz novi život.



Kontekst
Isusovo učenje prihvatali su uglavnom oni koji nisu ništa značili u društvu. Verskim vođama (farisejima) i učiteljima verskog zakona nije se dopadalo to što se Isus druži sa takvim ljudima. Zato Isus priča priču o izgubljenom sinu i objašnjava Božiju ljubav prema grešnicima.

Pročitajte

 * Pročitajte naglas ili odgledajte Luka 15:11-24 dva-tri puta.

Otkrivanje i diskusija

 * Neka svako kaže šta mu je privuklo pažnju (ili šta mu se najviše svidelo) i zašto.


 * Šta misliš zbog čega je ova priča važna?


 * Šta će se promeniti u našim životima sad kad znamo za ovu priču (odlomak)?

Prepričajte i ispravite

 * Vežbajte tako što će neko da prepriča priču, a grupa može da ga ispravlja ako bude potrebno.

Kratak pregled
Naš nebeski Otac želi da oprosti grehe svoje dece. Naš greh ne menja činjenicu da je Bog naš Otac. Ali, greh ostavlja posledice i utiče na odnos sa Bogom. Više ne uživamo u našem Ocu. Prva Jovanova 1:9 nas uverava: „Ako ispovedamo svoje grehe, on je veran i pravedan - da nam oprosti grehe i očisti nas od svake nepravednosti.“

Za nadgradnju: PročitajtePrenosni koncept #2: Kako možeš da iskusiš Božiju ljubav i oproštenje i prodiskutujte o tome sa još jednim članom grupe.



Priprema za misiju

 * Pregledajte svoje mrežne spiskove i ako treba dodajte nove ljude.


 * Vežbajte deljenje evanđelja i vođenje osobe u molitvi da primi Hrista.


 * Podsetite ih šta da urade kada neko kaže DA evanđelju.

Odlazak u misiju

 * Izaberite pet osoba sa spiska sa kojima ćete podeliti priču ili evanđelje ove nedelje.


 * Napišite „ja ću do tada“ izjave i podelite ih sa grupom.

Molitva za misiju

 * Neka svako posveti svoje ciljeve Gospodu. Molite Gospoda da nam pomogne da budemo verni i da nas koristi za osnivanje pokreta umnožavajućih učenika.